ગમ્યું… ફિલ્મ શરૂ થતાં પહેલાં આવતું રાષ્ટ્રગીત… એ પછી બતાવવામાં આવેલું ‘છીછોરા’નું ટ્રેલર… અક્ષયકુમારની પેલી ‘નંદુ’વાળી ઍડ… એ પછીના ત્રણ કલાક ઍરકન્ડિશન, આરામદાયક, રૂમ ફ્રેશનરથી મઘમઘતા ‘પીવીઆર’માં ઊંઘી જવાનું પ્રલોભન… અજાણતાંમાં બની ગયેલી હાસ્યપ્રધાન (સૉરી, હાસ્યાસ્પદ) ફિલ્મ અર્થાત અનઈન્ટેન્શનલી બની ગયેલી કોમેડી… ઈન્ટરવલ સિવાય આખી ફિલ્મ દરમિયાન ગમે ત્યારે વૉશરૂમ જઈ શકાય ને પાછા આવ્યા પછી પણ કંઈ જ ફરક ન પડે એવું કથાકથન.